Margus Viigimaa

Margus Viigimaa (sündinud 24. aprillil 1958 Tartus) on eesti arstiteadlane, kardioloog.Eesti teaduse biograafiline leksikon, 4. köide

Haridus
Lõpetas Tartu 6. Keskkooli 1976 ja Tartu Riikliku Ülikooli arstiteaduskonna 1982. Õppis Tartu Ülikoolis aspirantuuris 1985-89 ning kaitses meditsiiniteaduste kandidaadi kraadi Kaunase Meditsiiniakadeemias 1989. Oli järeldoktorantuuris Kyōto Ülikoolis 1990-91. Sai meditsiinidoktori kraadi TÜs 1994.Tallinna Tehnikaülikooli professorid läbi aegade, Tallinn: TTÜ, 2008

Töökäik
Tartu Ülikoolis: kliinilise füsioloogia labori nooremteadur 1982-89, vanemteadur 1989-91, labori juhataja 1991-94; kardioloogia kliiniku vanemteadur 1994-96; arstiteaduskonna dotsent 1996-2004; peremeditsiini ja rahvatervishoiu instituudi külalisteadur 2024-2025.Eesti Teadusinfosüsteem

Põhja-Eesti Regionaalhaigla kardioloogiakeskuse juhataja 2004-2011, teadusjuht aastast 2011.

Tallinna Tehnikaülikooli professor alates 2005 (TTÜ Tehnomeedikumis 2005-2016, tervisetehnoloogiate instituudis aastat 2017).Tallinna Tehnikaülikooli teadusportaal

Teadustöö
Uurimisvaldkonnad: arteriaalne hüpertensioon, preventiivkardioloogia, hüperlipideemiad.

Teaduskorralduslik tegevus
 Eesti Hüpertensiooni Ühingu asutaja, esimene president ja juhatuse liige
 Eesti Kardioloogide Seltsi liige
 Euroopa Kardioloogide Seltsi liige
 Balti Ateroskleroosi Ühingu liige
 Euroopa Hüpertensiooni Ühingu liige
 New Yorgi Teaduste Akadeemia liige

Tunnustus
2007 Eesti Punase Risti III klassi teenetemärk
2016 Tallinna teenetemärk
2018 Eesti Kardioloogide Seltsi auliige
2018 Aasta tervisesõber
2018 Harjumaa teenetemärk
2024 Eesti Kultuurkapitali kehakultuuri ja spordi sihtkapitali aastapreemia

Viited

Välislingid

Margus Viigimaa publikatsioone

Kategooria:Eesti arstid
Kategooria:Eesti arstiteadlased
Kategooria:Eesti kardioloogid
Kategooria:Tallinna Tehnikaülikooli professorid
Kategooria:Eesti Punase Risti III klassi teenetemärgi kavalerid
Kategooria:Sündinud 1958